Hromosom 16
Hromosom 16 je jedan od 23 para hromosoma čovjeka. Ljudi normalno imaju njegove dvije kopije. Sadrži oko 90 miliona baznih parova (gradivnog materijala DNK) , a uključuje nešto ispod 3% ukupne količine DNK u ćeliji. Identificiranje gena na svakom hromosomu je veoma aktivno područje genetičkih istraživanja. Budući da u tom smislu postoje različiti pristupi, estimirani podaci često variraju. Hromosom 16 vjerovatno sadrži 850 – 1.200 gena.